Sinus Missisquoiensis
Sinus Missisquoiensis (a vocabulo Abenakico, 'multae aves aquatiles' significans) est corpus aquae in septentrione Lacus Camplenii parte situm, ad orientem ostii lacus patens, ubi Fluvius Richelaeus oritur. Diametrum est circa 5 chiliometra. Sinus in binas partes dividitur, quarum una in Quebeco in Canada, altera in Monte Viride in Civitatibus Foederatis patet. Praecipuum oppidum in eius ripis est Venetiola, maior locus celeber aestivus. Flumen eiusdem nominis in sinum defluit, ac Refugium Ferarum Nationale Missisquoiense in latere Americano patet. Samuel Camplenius, primus Novae Franciae gubernator, fuit primus Europaeus qui regionem exploravit.